62018TO0400(04)_INF
Digriet tal-Qorti Ġenerali (L‑Għaxar Awla Estiża) tat‑30 ta’ April 2025 –Landesbank Baden-Württemberg vs SRB (Kontribuzzjonijiet ex ante 2018)
(Kawża T‑400/18)
“Unjoni Ekonomika u Monetarja – Unjoni bankarja – Mekkaniżmu uniku ta’ riżoluzzjoni tal-istituzzjonijiet ta’ kreditu u ta’ ċerti impriżi ta’ investiment (SRM) – Fond Uniku ta’ Riżoluzzjoni (SRF) – Deċiżjoni tas-SRB dwar il-kalkolu tal-kontribuzzjonijiet ex ante għall‑2018 – Obbligu ta’ motivazzjoni – Protezzjoni ġudizzjarja effettiva – Ugwaljanza fit-trattament – Prinċipju ta’ proporzjonalità – Marġni ta’ evalwazzjoni tas-SRB – Eċċezzjoni ta’ illegalità – Marġni ta’ evalwazzjoni tal-Kummissjoni – Rikors manifestament infondat fid-dritt”
1.
Istituzzjonijiet tal-Unjoni Ewropea – Eżerċizzju tal-kompetenzi – Setgħa mogħtija lill-Kummissjoni biex tadotta atti ddelegati – Portata – Kunsiderazzjonijiet u evalwazzjonijiet kumplessi – Marġni ta’ evalwazzjoni wiesa’ – Direttiva 2014/59/UE li tistabbilixxi qafas għall-irkupru u r-riżoluzzjoni ta’ istituzzjonijiet ta’ kreditu u ditti ta’ investiment – Stabbiliment tal-kriterji ta’ aġġustament tal-kontribuzzjonijiet ex ante – Stħarriġ ġudizzjarju – Limiti
(Artikolu 290 TFUE; Regolament tal-Parlament Ewropew u tal-Kunsill Nru 806/2014, premessa 41; Direttiva tal-Parlament Ewropew u tal-Kunsill 2014/59)
(ara l-punti 43 sa 45, u 50)
2.
Dritt tal-Unjoni Ewropea – Prinċipji – Ċertezza legali – Leġiżlazzjoni tal-Unjoni – Rekwiżiti ta’ ċarezza u ta’ preċiżjoni – Limiti
(ara l-punti 94 sa 97)
3.
Dritt tal-Unjoni Ewropea – Prinċipji – Ċertezza legali – Leġiżlazzjoni tal-Unjoni – Rekwiżit ta’ ċarezza u ta’ prevedibbiltà – Regolament ta’ Delega 2015/63 li jissupplimenta d-Direttiva 2014/59 fir-rigward tal-kontribuzzjonijiet ex ante għall-arranġamenti ta’ finanzjament ta’ riżoluzzjoni – Għoti ta’ marġni ta’ evalwazzjoni lill-Bord Uniku ta’ Riżoluzzjoni (SRB) fir-rigward tal-metodu ta’ kalkolu tal-kontribuzzjonijiet ex ante – Kundizzjonijiet – Definizzjoni b’ċarezza suffiċjenti tal-portata u tal-modalitajiet ta’ eżerċizzju ta’ tali setgħa
(Regolament tal-Kummissjoni 2015/63, Artikolu 6(5) sa (7) u Artikolu 7(4))
(ara l-punti 116 sa 119, u 121)
4.
Atti tal-istituzzjonijiet – Motivazzjoni – Obbligu – Portata – Deċiżjoni tal-Bord Uniku ta’ Riżoluzzjoni (SRB) li tistabbilixxi l-kontribuzzjonijiet ex ante għall-Fond Uniku ta’ Riżoluzzjoni (SRF) – Assenza ta’ neċessità li tinkludi, f’din id-deċiżjoni, l-elementi kollha li jippermettu li tiġi vverifikata l-eżattezza tal-kalkolu tal-kontribuzzjonijiet – Ibbilanċjar tal-obbligu ta’ motivazzjoni mal-prinċipju ġenerali ta’ protezzjoni tas-sigriet kummerċjali tal-istituzzjonijiet ikkonċernati – Legalità tad-dispożizzjonijiet tar-Regolament 2015/63 dwar il-metodu ta’ kalkolu tal-kontribuzzjonijiet ex ante lis-SRF – Prinċipju ta’ osservanza tas-sigriet kummerċjali – Obbligu tas-SRB li jippubblika u li jibgħat lill-istituzzjonijiet ikkonċernati, f’forma miġbura u anonima, l-informazzjoni relatata mal-istituzzjonijiet sabiex tiġi kkalkolata l-kontribuzzjoni ex ante
(it-tieni paragrafu tal-Artikolu 296 TFUE; Regolament tal-Parlament Ewropew u tal-Kunsill Nru 806/2014; Regolament tal-Kummissjoni 2015/63, Artikoli 4 sa 7, u 9, u l-Anness I; Direttiva tal-Parlament Ewropew u tal-Kunsill 2014/59)
(ara l-punti 233 sa 244)
5.
Atti tal-istituzzjonijiet – Motivazzjoni – Obbligu – Portata – Deċiżjoni tal-Bord Uniku ta’ Riżoluzzjoni (SRB) li tistabbilixxi l-kontribuzzjonijiet ex ante għall-Fond Uniku ta’ Riżoluzzjoni (SRF) – Motiv ibbażat unikament fuq atti ġuridiċi oħra, bħad-deċiżjonijiet intermedji, li jippreċiżaw u li jissupplimentaw ċerti aspetti tal-iffissar tal-imsemmija kontribuzzjonijiet – Assenza ta’ pubblikazzjoni jew ta’ komunikazzjoni lill-istituzzjonijiet ta’ dawn l-atti oħra – Illegalità
(it-tieni paragrafu tal-Artikolu 296 TFUE)
(ara l-punti 412 u 417)
6.
Dritt tal-Unjoni Ewropea – Prinċipji – Drittijiet tad-difiża – Dritt għal protezzjoni ġudizzjarja effettiva – Portata – Deċiżjoni tal-Bord Uniku ta’ Riżoluzzjoni (SRB) li tistabbilixxi l-kontribuzzjonijiet ex ante għall-Fond Uniku ta’ Riżoluzzjoni (SRF) – Prinċipju ta’ kontradittorju – Eċċezzjonijiet – Prinċipju ġenerali ta’ protezzjoni tas-sigriet kummerċjali – Ibbilanċjar – Ammissibbiltà
(Karta tad-Drittijiet Fundamentali tal-Unjoni Ewropea, Artikolu 47; Regolament tal-Parlament Ewropew u tal-Kunsill Nru 806/2014; Regolament tal-Kummissjoni 2015/63, Artikoli 4 sa 7 u 9, u Anness I; Direttiva tal-Parlament Ewropew u tal-Kunsill 2014/59)
(ara l-punti 403 sa 406)
Dispożittiv
1)
Ir-rikors huwa miċħud.
2)
Landesbank Baden-Württemberg hija kkundannata għall-ispejjeż tagħha stess kif ukoll dawk sostnuti mill-Bord Uniku ta’ Riżoluzzjoni.
3)
Il-Kummissjoni Ewropea għandha tbati l-ispejjeż tagħha stess.